BBC Hausa - News - Ministoci a Turai sun amince a rage bashin Girka
Ministoci a Turai sun amince a rage bashin Girka
An sabunta: 27 ga Nuwamba, 2012 - An wallafa a 06:14 GMT
Ministocin harkokin kudi na Tarayyar Turai sun cimma yarjejeniya a kan batun rage bashin dake kan kasar Girka tare da share wa kasar hanyar samun tallafin da ta dade tana jira na bashin da zai farfado da tattalin arzikinta.
A shawarwarin da suka kai tsakiyar dare suna yi a Brussels, Ministocin sun amince Asusun ba da tallafi na IMF ya baiwa kasar ta Girka bashin fiye da dola billiyan hamsin tun daga Disamba - a karkashin wasu sharudda.
Tun cikin watan Yuni kasar Girka ke jiran kudin, don su taimaka mata ta farfado da tattalin arzikinta da bashi ya dabaibaye.
Shugabar Asusun ba da lamuni ta duniya IMF Christine Lagarde ta ce an sha fama a tattaunawar to amma ta yi amfani.
Tace kasar ta Girka da takwarorin ta na Tarayyar Turai sun yi abinda ake bukata.
An gurfanar da Dan Jaridar Girka kan tona asirin wasu gaggan 'yan kasar